रमजान के लिए सरकार ने जारी की गाइडलाइन्स, कहा- दावतों के लिए चंदा नहीं मांगें
Saudi Arabia Islamic Ministry Ramadan Guideline - दुनिया भर के मुस्लमान रमजान के पवित्र का महीने का इंतजार कर रहे हैं। जो 22 मार्च से शुरू होने की उम्मीद है। इसी बीच सउदी अरब की इस्लामिक मिनिस्ट्री ने एक चौंकाने वाली गाइडलाइन जारी की है।
इबादत का पाक महीना रमजान 22 या 23 मार्च से शुरू होगा। रमजान से पहले सऊदी अरब सरकार की इस्लामिक मिनिस्ट्री ने एक गाइडलाइन जारी की है। इसमें रमजान के दौरान लाउड स्पीकर के जरिए नमाज पढ़ने और मस्जिदों में इफ्तार की दावत करने पर रोक लगा दी है।
सऊदी अरब की इस्लामिक मिनिस्ट्री ने रमजान पर पाबंदियों से जुड़े 10 निर्देश जारी किए हैं। इसमें रमजान के दौरान दावतों के लिए चंदा मांगने पर भी रोक लगाई गई है।
नए निर्देशों में क्या लिखा है..
रमजान में अरब में होंगे म्युजिकल और कल्चरल प्रोग्राम
सऊदी की रमजान पर जारी की गई नई गाइडलाइन्स पर दुनिया के कई इस्लामिक संगठनों ने नाराजगी जताई है। उनका मानना है कि रोजमर्रा की जिंदगी में इस्लाम के असर को कम करने के लिए ये किया गया है।
अलोचकों को यह भी मानना है कि ऐसा करके सऊदी के प्रिंस सलमान विदेशियों का ध्यान खींचने की कोशिश कर रहे हैं। रमजान के दौरान वहां कई तरह के म्युजिकल और कल्चरल प्रोग्राम किए जाएंगे। सलमान नहीं चाहते इन पर रोक लगे या कोई असर पड़े।
मंत्रालय ने कहा- इफ्तार पार्टी को व्यवस्थित कर रहे
इस्लामिक मंत्रालय के प्रवक्ता अब्दुल्ला अल-एनेजी ने एक चैनल को दिए इंटरव्यू में कहा- मंत्रालय मस्जिदों में इफ्तार पार्टी पर रोक नहीं रहा है, बल्कि इसे व्यवस्थित कर रहा है। ताकि एक जिम्मेदार व्यक्ति इसका आयोजन करे। इससे मस्जिद की पवित्रता और स्वच्छता को बनाए रखने में सुविधा होगी।
मोहम्मद बिन सलमान का 2030 विजन 
सऊदी अरब के क्राउन प्रिंस और प्राइम मिनिस्टर मोहम्मद बिन सलमान (MBS) ने अपने विजन-2030 के तहत बदलाव के लिए कई कदम उठाए हैं। उनकी कोशिश सऊदी की तेल पर निर्भरता को कम करने की है।
वह देश से ऑयल इकोनॉमी का टैग हटाने के लिए पर्यटकों को आकर्षित करने की तैयारी में है। इसके लिए वो दुनिया में महिलाओं के प्रति अपनी सख्त और कट्टर छवि से बाहर निकलना चाहता है। रमजान के लिए जारी गाइडलाइन को भी क्राउन प्रिंस के विजन-2030 से जोड़कर देखा जा रहा है।